section_heading: Prvi svjetski rat
paragraph_text: Na početku Prvog svjetskog rata Lütgendorf zapovijeda 7. pješačkom divizijom koja se nalazila se u sastavu 2. armije kojom je zapovijedao Eduard von Böhm-Ermolli. Ubrzo međutim, u rujnu 1914., postaje zapovjednikom posebno formirane Grupe Lütgendorf kojom zapovijeda mjesec dana. U listopadu 1914. preuzima zapovjedništvo nad 31. pješačkom divizijom zamijenivši na tom mjestu nadvojvodu Josefa. Zapovijedajući 31. pješačkom divizijom sudjeluje u Karpatskim ofenzivama, te nakon toga u uspješnoj ofenzivi Gorlice-Tarnow.